Elämä (Luoma)
On elämä taistelu toiveiden
 ja surun sekä siunauksen,
 on kehto suurien aatteiden
 ja hauta toivomusten.

 On elämä itkujen, ilojen
 sekä laulun ja rallatuksen,
 on raikua riemuhuutojen
 sekä vaipuvan vaikerruksen.

 On elämä aika ilojen,
 on aika suurten toiveiden,
 – me näämme niin kaunista unta.

 Vaan perästä päivän ja keväimen.
 yö saapuu ja syksy myrskyinen
 ja toiveille sataa lunta.